Taas kerran on esitetty väitteitä, että muu Suomi kerää rahaa valtion budjetin kautta Pääkaupunkiseudulle. Viimeksi asiaa tiedusteli blogillani nimimerkki Syltty. Seuraavassa on asiaa koskeva tilasto vuodelta 2006. Siitä puuttuvat investointimenot, mutta ne eivät kuvaa muuta. (En tiedä, onko menoissa mukana poistoja.) Tilasto on vanha, koska sen julkaiseminen on jostain syystä lopetettu, vaikka itse tietoon kohdistuu suurta kiinnostusta. Joku tilaston sensuroinnista suivaantunut lähetti sen minulle vuodelta 2012, mutta en sitä ihan pienellä etsimisellä tietokoneeltani löytänyt. Ne osoittivat ihan samaa kuin tämä tilasto. Valtio kerää pääkaupunkiseudulta veroja pari miljardia enemmän kuin käyttää rahaa pääkaupunkiseudulla. Vaikka valtio käyttää täällä paljon rahaa virkamiesten palkkoihin, veroja se kerää paljon enemmän.

Vuoden 2006 jälkeen pääkaupunkiseudulle on muuttanut noin 150 000 asukasta lisää veroja maksamaan, joten mitä ilmeisemmin rahavirrat valtion budjetin kautta muualle Suomeen ovat vain paisuneet. Olisi reilua, jos Tilastokeskus alkaisi julkaista tilastoa uudestaan.

Aluepoliittisesti tämä on perustelua, sitä en kiistä, mutta on aivan eri asia sanoa, että muu maa rahoittaa pääkaupunkiseutua kuin sanoa, että pääkaupunkiseudun tuleekin osallistua muun maan rahoittamiseen

Tilastoon valtion menoista pääsee tästä. Siinä vieressä on tilasto tuloista.